Brock Lesnar
Brock Edward Lesnar (s. 12. heinäkuuta 1977 Webster, Etelä-Dakota) on yhdysvaltalainen showpainija ja vapaaottelija. Ensiesiintymisenä showpainijana Lesnar teki vuonna 2000. Lesnar oli menehtyä akuuttiin paksusuolen umpipussitautiin vuonna 2010. Lesnar asuu nykyään Saskatchewanissa, Kanadassa. Hän on huhtikuusta 2017 lähtien ollut WWE Raw:n raskaansarjan mestari.
Bruce Willis
Walter Bruce Willis (s. 19. maaliskuuta 1955 Idar-Oberstein, Länsi-Saksa) on yhdysvaltalainen näyttelijä, tuottaja ja muusikko. Hänen uransa alkoi televisiossa 1980-luvulla ja jatkui toiminta-, komedia- ja draamafilmeissä. Hän on tunnettu osastaan John McClanena "Die Hard" -elokuvasarjassa, joka on ollut kaupallinen menestys. Hän on esiintynyt yli 70 elokuvassa, joihin kuuluvat menestysfilmit "Pulp Fiction – Tarinoita väkivallasta" (1994), "12 apinaa" (1995), "The Fifth Element" (1997), "Armageddon" (1998), "Kuudes aisti" (1999), "Sin City" (2005), "Red" (2010), "The Expendables" (2010), "Moonrise Kingdom" (2012), "Looper" (2012) ja "The Expendables 2" (2012).